بشار الاسد

thumbnail

بشار الاسد (؛ 11 ستمبر 1965ء) شام دا صدر تے   عرب سوشلسٹ بعث پارٹی (عربی:حزب البعث العربي الاشتراكي – قطر سوريا‎) دا شام  والی شاخ دا صدر اے. اوہ  اپنے توں  پہلے 30 سال تک شام دی قیادت کرن  والے اپنے والد حافظ الاسد دی موت اتے شام دا صدر بنیا، اوہ 2000 ء دے بعد توں صدر دے طور اتے خدمت کررہا اے.

بشار الاسد شام دا صدر اے۔ اوہ 2000 وچ اپنے پیو حافظ الاسد دے مرن مگروں راج وچ آیا۔

جیون
بشار الاسد 11 ستمبر 1965 نوں دمشق وچ جمیا۔ پڑھن مگروں اوہ ڈاکٹر بنیا فیر اکھاں دے روگاں وچ اتلی پدھر دی پڑھائی لئی لندن گیا۔ 1994 وچ اوہدے بھرا دے مرن تے جن سوں اوہدا پیو اپنے مگروں راج کرن لئی تیار کر ریا سی اوہدے اک کار ایکسیڈنٹ وچ مرن باہجوں بشار نوں واپس بلالیا گیا تے سیاست وچ پادتا گیا۔

1994 وچ ڈاکٹر بشار نوں راج وچ لین لئی حمص دی فوجی اکیڈیمی وچ پایا گیا۔ جنوری 1999 وچ اوہ شامی فوج وچ کرنل بنادتا گیا۔ بشار تے اوہدے پیؤ دا تعلق علوی نصیری فرقے نال اے تے اایس فرقے دے لوکاں نوں اگے لیایا گیا۔ 10 جون 2000 نوں اپنے پیو تے شام دے ملوزوری آگو حافظ الاسد دے مرن تے فوج تے دیس دا آگو بنا دتا گیا۔ اوس نوں صدر بنان لئی صدر بنن دی عمر 40 توں گھٹا کے 34 کردتی گئی تے بنا کسے مقابلے دے بشار 97.2% ووٹ لے کے دیس دا آگو بن گیا۔ 15 مارچ 2011 توں اوس دے ملوزوری راج دے خلاف لوگ اٹھ کھڑے ہوۓ نیں۔ بشار سرکار اوہناں نوں مارمار کے دبا رئی اے۔ ہن تک 110,371 لوک مارے جاچکے نیں۔ 21 اگست نوں اپنے ای لوکاں تے کیمیائی سارن گیس مارن تے جیدے وچ 1452 لوک مارے گۓ دنیا بشار دے خلاف اٹھ کھڑی ہوئی اے۔ بشار نال ایران اے۔

گٹھ:شام
گٹھ:شامی شخصیتاں
گٹھ:عرب
گٹھ:عرب شخصیتاں
گٹھ:شامی خانہ جنگی نال منسلک شخصیتاں

گٹھ:عرب سیاست دان
گٹھ:1965ء دے جم
گٹھ:شام دے صدر